Source: https://ispis.sk/judikatura/KSKE/11Co31/2012
Timestamp: 2020-03-31 09:39:15+00:00
Document Index: 7538900

Matched Legal Cases: ['§ 209', '§ 209', '§ 209', '§ 205', '§ 218', '§ 209', '§ 209', '§ 204', '§ 209', '§ 3', 'súd ', 'súd ', 'Súd ', '§ 209', 'súd ', '§ 205', '§ 218', 'súd ', '§ 209', '§ 209', 'súd ', '§ 209', 'súd ', 'súd ', '§ 204', 'Súd ', '§ 209']

KSKE 11 Co 31/2012 - iSpis
iSpis Judikatúra – KSKE 11 Co 31/2012
KS v Košiciach, dátum 11.09.2012, sp.zn. KSKE 11 Co 31/2012
§ 209 ods. 1 OSP § 209 ods. 2 OSP
§ 209 ods. 1 OSP § 205 ods. 1 OSP § 218 ods. 1 písm. d) OSP § 209a ods. 1 OSP § 209a ods. 2 OSP § 204 ods. 1 OSP § 209 OSP § 3 ods. 9 zákona č. 757/2004
Súd: Krajský súd Košice Spisová značka: 11Co/31/2012 Identifikačné číslo súdneho spisu: 7510202881 Dátum vydania rozhodnutia: 12. 09. 2012 Meno a priezvisko sudcu, VSÚ: JUDr. Jarmila Čabaiová ECLI: ECLI:SK:KSKE:2012:7510202881.1
Uznesenie Krajský súd v Košiciach vo veci žalobkyne F. X. X., a.s., W., W. XX, IČO: 31 335 004, zast. JUDr. Silviou Sovovou, advokátkou, Košice, Diamantová 10, proti žalovaným: 1/ P. O., bytom X., A. R./XX, zast. Centrom právnej pomoci so sídlom v Bratislave, Námestie Slobody 12, IČO: 30 798 841, Kancelária Košice, Moyzesova 18 a 2/ O. I., bytom Č., Š. XX, o zaplatenie 13.125,68 € istiny s prísl., o odvolaniach žalobkyne a žalovanej v 2. rade proti rozsudku 7C 125/2010-97 z 24.10.2011 Okresného súdu Košice - okolie
Súd prvého stupňa rozsudkom uložil žalovaným v 1. a 2. rade povinnosť zaplatiť žalobkyni 13.125,68 € s 11,99 % úrokmi z omeškania ročne zo sumy 12.880,28 € od 1.3.2010 do zaplatenia s tým, že plnením jednej zo žalovaných zaniká v rozsahu plnenia povinnosť druhej žalovanej a povolil peňažné plnenie vykonať v splátkach po 60,- € mesačne, vždy do 25. dňa v mesiaci počnúc mesiacom január 2012 až do úplného zaplatenia tak, že omeškanie s plnením jednej splátky má za následok zročnosť celého plnenia. Žalovaným v l. a 2. rade uložil povinnosť spoločne a nerozdielne nahradiť žalobkyni trovy konania vo výške 1.376,60 € na účet zástupkyne žalobkyne JUDr. Silvie Sovovej, advokátky so sídlom v Košiciach, Diamantová 10, v lehote do 30 dní od právoplatnosti rozsudku.
Rozsudok napadli podaným odvolaním žalobkyňa a žalovaná v 2. rade, na základe čoho bola vec predložená na odvolacie konanie.
Podľa § 209 ods. 1 O.s.p. súd prvého stupňa uznesením vyzve toho, kto podal odvolanie neobsahujúce náležitosti podľa § 205 ods. 1 a 2, aby chýbajúce náležitosti doplnil, a poučí ho o následkoch neodstránenia vád odvolania podľa § 218 ods. 1 písm. d) . Ak sa aj napriek výzve súdu odvolanie nedoplní alebo ak ide o oneskorené odvolanie alebo podané tým, kto naň nie je oprávnený, predloží súd prvého stupňa odvolanie na rozhodnutie odvolaciemu súdu.
Podľa § 209a ods. 1 O.s.p. ak nejde o prípad uvedený v § 209 ods. 1 druhej vete, doručí súd prvého stupňa bezodkladne odvolanie ostatným účastníkom, a ak odvolanie smeruje proti rozhodnutiu vo veci samej, vyzve účastníkov, aby sa k odvolaniu vyjadrili.
Podľa § 209a ods. 2 O.s.p. len čo všetkým účastníkom uplynie lehota na podanie odvolania a vyjadrenia k odvolaniu, predloží súd vec bez zbytočného odkladu odvolaciemu súdu.
Z cit. zák. ustanovení vyplýva, že súd prvého stupňa môže predložiť vec odvolaciemu súdu až po splnení podmienok (vykonaní úkonov) v cit. ust. uvedených.
Zo spisu vyplýva, že žalobkyňa odvolanie vyhotovené 12.12.2011 (č.l. 76) podané proti rozsudku 7C 125/2010 z 24.10.2011 doručovala súdu prvého stupňa poštou s tým, že zásielka podľa prijímacej pečiatky do podateľne Okresného súdu Košice - okolie došla dňa 14.12.2011. Z obálky (pripojenej k odvolaniu na č.l. 76) však nemožno zistiť, kedy žalobkyňa odvolanie podala na poštovú prepravu, lebo odtlačok pečiatky pošty potvrdzujúci prevzatie zásielky je v časti vyznačujúcej dátum podania zásielky nečitateľný (nepreskúmateľný) , čo neumožňuje odvolaciemu súdu posúdiť, či žalobkyňa podala odvolanie v zákonnej lehote.
Z uvedených dôvodov bola vrátená súdu prvého stupňa ako predčasne predložená a bude preto jeho povinnosťou po vrátení veci zistiť, kedy žalobkyňa zásielku obsahujúcu odvolanie z 12.12.2011 proti rozsudku 7C 125/2010-65 z 24.10.2011 podala na poštovú prepravu a vyzvať ju, aby v určenej lehote predložila súdu dôkaz o tejto skutočnosti, potrebnej pre posúdenie včasnosti podaného odvolania (§ 204 ods. 1 O.s.p.) . Súd prvého stupňa vec opätovne predloží odvolaciemu súdu až po vykonaní úkonov prípravy spisu pre odvolacie konanie v súlade s § 209 O.s.p.